Document ID: 31997D0158

KOMISSION PÄÄTÖS,
tehty 13 päivänä helmikuuta 1997,
neuvoston direktiivissä 75/268/ETY tarkoitettujen vuoristoalueiden rajojen muuttamisesta Ranskassa (Ainoastaan ranskankielinen teksti on todistusvoimainen) (97/158/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vuoristoalueiden ja eräiden epäsuotuisien alueiden maataloudesta 28 päivänä huhtikuuta 1975 annetun neuvoston direktiivin 75/268/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 2 artiklan 3 kohdan,
sekä katsoo, että
neuvoston direktiivissä 75/271/ETY (2), sellaisena kuin se on viimeksi muutettuna komission päätöksessä 93/238/ETY (3), vahvistetaan ne Ranskan alueet, jotka luokitellaan direktiivin 75/268/ETY 3 artiklan 3 kohdassa tarkoitetuiksi vuoristoalueiksi sekä tähän luokitteluun johtaneet perusteet,
Ranskan hallitus on ilmoittanut komissiolle direktiivin 75/268/ETY 2 artiklan 1 kohdan mukaisesti uusia alueita, jotka voitaisiin sisällyttää yhteisön vuoristoalueiden luetteloon, ja antanut näiden alueiden erityispiirteitä koskevat tiedot; lisäksi nykyinen vuoristoalueita koskeva erityinen tukijärjestely ulotetaan koskemaan uusia alueita,
kuten edellä mainitusta tiedonannosta käy ilmi, nämä alueet vastaavat neuvoston direktiivissä 76/401/ETY (4) vahvistettuja perusteita sekä tilastotietoja, joiden perusteella kyseiset alueet määritellään direktiivin 75/268/ETY 3 artiklan 3 kohdan mukaisiksi; mainitut alueet on siten syytä sisällyttää direktiivin 75/268/ETY 3 artiklan 3 kohdassa tarkoitettuja vuoristoalueita koskevaan yhteisön luetteloon,
näistä muutoksista ei aiheudu yli 1,5 prosentin käytetyn maatalousmaan pinta-alan kasvua Ranskassa, ja
tässä päätöksessä määrätyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Täydennetään direktiivin 75/271/ETY liitteenä olevaa Ranskan vuoristoalueita koskevaa yhteisön luetteloa tämän päätöksen liitteenä olevalla luettelolla.
2 artikla
Tämä päätös on osoitettu Ranskan tasavallalle.
Tehty Brysselissä 13 päivänä helmikuuta 1997.

Labels: 18
19
6